《春日何凝生招饮不果赴赋此代柬》
明代·李之世

春阴漠漠殢花朝，约略疏英半解条。欹枕却怜人似醉，应门刚解客来招。

蜂冲短槛翅犹湿，莺啭高篁舌未调。最是同怀不同赏，绿窗对雨写芭蕉。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。